
VŠEOBECNE ZÁVÄZNÉ NARIADENIE Obce Sap č. 01/2021           o nakladaní s komunálnymi odpadmi a s drobnými stavebnými odpadmi na
území obce Sap
v zmysle zákona č. 369/1990 Zb. z. o obecnom zriadení v znení neskorších
predpisov a zákona č. 79/2015 Zb. z. o odpadoch v znení neskorších
predpisov (ďalej ako „VZN").
Všeobecné ustanovenia
[bookmark: bookmark3]ČI. 1
Predmet úpravy a cieľ odpadového hospodárstva
(1) Obec Sap v súlade s hierarchiou odpadového hospodárstva týmto VZN upravuje podrobnosti o:
a) nakladaní so zmesovým komunálnym odpadom (ďalej len „KO") a drobnými stavebnými odpadmi (ďalej len „DSO"),
b) spôsobe zberu a prepravy KO,
c) nakladaní s biologicky rozložiteľným komunálnym odpadom (ďalej len „BRO“),
d) nakladaní s biologicky rozložiteľným kuchynským odpadom ( ďalej len „BROKO“) okrem toho, ktorého pôvodcom je fyzická osoba - podnikateľ a právnická osoba, ktorá prevádzkuje zariadenie spoločného stravovania,
e) spôsobe a podmienkach triedeného zberu KO, najmä zberu:
· elektroodpadov z domácností,
· odpadov z obalov a odpadov z neobalových výrobkov zbieraných spolu s obalmi, 
· použitých prenosných batérií a akumulátorov a automobilových batérií a akumulátorov, veterinárnych liekov a humánnych liekov nespotrebovaných fyzickými osobami a zdravotníckych pomôcok,
· jedlých olejov a tukov
f) spôsobe zberu objemného odpadu a odpadu z domácností s obsahom škodlivých látok,
g) spôsobe nahlasovania nezákonne umiestneného odpadu,
h) prevádzkovaní zberných dvorov,
i) spôsobe zberu DSO.
(2) Cieľom odpadového hospodárstva Obce Sap je zabezpečiť správne nakladanie s odpadmi v záujme zaistenia ochrany životného prostredia, ochrany verejného poriadku, bezpečnosti a zdravia občanov.
Základné ustanovenia
ČI. 2
Povinnosti pôvodcu KO a DSO
(1) Za nakladanie s KO, ako aj s DSO, ktoré vznikli na území obce, pokiaľ zákon neustanovuje inak zodpovedá obec (a to aj v tom prípade, ak nakladanie s určitou zložkou KO financuje iný subjekt ako obec).
(2) Triedený zber oddelene zbieranej zložky KO patriacej do vyhradeného prúdu odpadu financujú od 1. júla 2016 výrobcovia vyhradených výrobkov.
(3) Náklady na zbernú nádobu na KO znáša pôvodný pôvodca odpadu. Zbernú nádobu si môže pôvodný pôvodca odpadu zakúpiť prostredníctvom obce v hodnote nákupnej ceny nádoby.
(4) Pôvodca KO a DSO je povinný nakladať s KO a DSO alebo inak s nimi zaobchádzať v súlade s týmto VZN.
(5) Pôvodný pôvodca (držiteľ) KO a DSO je povinný:
a) obstarať si a udržiavať v prevádzkyschopnom stave adekvátny počet zberných nádob a obalov na KO, DSO,
b) vykonávať zber, triedenie a oddelené ukladanie všetkých druhov odpadu iba do nádob a obalov na to určených a zabezpečiť ich proti odcudzeniu, zneužitiu, ako aj roznášaniu ich obsahu,
c) pred umiestnením a roztriedením odpadu do zberných nádob (obalov) vykonať úpravu tohto odpadu stlačením, spučením, rozdrvením, či rozobratím na drobné komponenty. (Takáto úprava odpadu sa nevzťahuje na druhy odpadu, s ktorými nakladanie zákon upravuje inak. (napr. elektroodpad, a i.) Cieľom úpravy odpadu je zefektívnenie zberu, príprava na jeho ďalšie využitie, oddelenie škodlivých, či nebezpečných látok.
d) V prípade, že z akýchkoľvek dôvodov došlo k umiestneniu odpadu, alebo jeho časti mimo zbernú nádobu, bezodkladne zabezpečiť jeho uloženie v súlade s týmto VZN,
e) dbať na to, aby KO, DSO bol v čase jeho odvozu na odvoz riadne upravený, pripravený, buď 
v uzatvorených zberných nádobách, alebo v neporušených obaloch na to určených, tak aby boli umožnené a sprístupnené všetky činnosti spojené s riadnym odvozom odpadu,
f) jednotlivé zložky odpadu s obsahom škodlivín nemiešať do KO a zabezpečiť ich vhodné zhromaždenie; zber KO a jeho zložiek sa vykonáva podľa Čl. 4 tohto VZN,
g) v odôvodnenom prípade, ak kapacita nádob vo vlastníctve (alebo držbe) FO a PO (pôvodného pôvodcu, či držiteľa odpadu) nepostačuje, o jednorazové uloženie odpadu do nádob vo vlastníctve obce vyžiadať súhlas
(6) Vykonávať na území obce zber, vrátane mobilného zberu, a prepravu KO, s výnimkou biologicky rozložiteľného kuchynského a reštauračného odpadu od prevádzkovateľa kuchyne, môže obec sama, alebo ten, kto má uzatvorenú zmluvu na vykonávanie tejto činnosti s obcou; to sa nevzťahuje na distribútorov vykonávajúcich spätný zber a zber prostredníctvom zberného miesta použitých prenosných batérií a akumulátorov. Ak ide o zber odpadov z obalov a odpadov z neobalových výrobkov, vykonávať ich zber 
na území obce môže len ten, kto má okrem zmluvy podľa prvej vety uzatvorenú aj zmluvu podľa § 59 ods. 4 zákona o odpadoch s organizáciou zodpovednosti výrobcov, s ktorou obec uzavrela zmluvu podľa § 59 ods. 2 zákona o odpadoch.
(7) Nezákonne umiestnený odpad na území obce môže akákoľvek fyzická alebo právnická osoba nahlásiť príslušnému orgánu štátnej správy alebo obci. Obec pri riešení nezákonne umiestneného odpadu postupuje v súčinnosti s orgánmi štátnej správy odpadového hospodárstva.
Nakladanie s KO, DSO, spôsob zberu objemného odpadu a odpadu z domácností s obsahom
škodlivín
[bookmark: bookmark4]Čl.3
Zber KO a jeho zložiek
(1) Systém zberu odpadu do zberových nádob zodpovedajúcich normám DIN 30700, 30740 a STN EN 13071-2 v rozsahu ustanovenom týmto VZN sa vyhlasuje za záväzný obecný systém na celom katastrálnom území obce (ide o nádoby o objeme 110 I, 120 I, 240 l,  a veľkokapacitné kontajnery, u triedených zložiek KO z domácností, či prevádzok ako je sklo. Pôvodca, či držiteľ odpadu je povinný ich zabezpečiť proti odcudzeniu, zneužitiu, poveternostným vplyvom, ako aj roznášaniu ich obsahu). Nakladanie s KO a DSO (najmä premiestňovanie nádob z určených stojísk, ich používanie na iný účel, poškodzovanie, svojvoľné vytváranie skládok, vyberanie alebo odnášanie zložiek odpadu zo zberných nádob) sa prísne zakazuje.
(2)  Pôvodcovia (držitelia) KO sú povinní do určených zberných nádob umiestňovať oddelene   
   upravené podľa Čl.2, ods. 5, písm c) tohto VZN odpad vytriedený na jednotlivé zložky. 
(3)  Zberné nádoby a obaly na zmesový KO sú vo vlastníctve pôvodného pôvodcu, či držiteľa odpadu. Náklady  na ich zriadenie nie sú zahrnuté v miestnom poplatku za komunálny odpad.
(4) Zberné nádoby na zmesový KO umiestnené na vyhradených verejnosti prístupných miestach v intraviláne     obce sú vo vlastníctve obce, náklady na ich zriadenie sú zahrnuté v miestnom poplatku za komunálny odpad. 
(5) Pre územie obce sa nariadením určuje interval vývozu zberných nádob nasledovne:
· 1 x za dva týždne pre zmesový KO
· 1 x  za štrnásť dní v mesiacoch apríl až október, 1x za 30 dní v mesiacoch november až marec pre BRKO
· celý rok uloženie BRKO na zberný dvor obce
· 1x týždenne BRO z kuchyne
· celý rok uloženie BRO z kuchyne na zberný dvor obce
· 1x za mesiac pre sklo
· celý rok veľkoobjemové sklo na zberný dvor obce
· 1x za mesiac plasty 
· 1x za 2 mesiace papier a lepenky
· celý rok veľkoobjemový papier a lepenky na zberný dvor obce
· celý rok elektroodpad na zberný dvor obce
· 1x ročne zber veľkoobjemového odpadu 
celý rok uloženie veľkoobjemového odpadu za odplatu na zberný dvor obce
	v zmysle harmonogramu zverejneného na webovom sídle obce a v obecných novinách.

(6) Do zberných nádob určených na zber zmesového KO sa zakazuje ukladať látky inak využiteľné, s ktorými  sa  v zmysle zákona i tohto VZN nakladá oddelene. Do zberných nádob určených na zber zmesového KO sa zakazuje umiestňovať zemina, biologicky rozložiteľný odpad akéhokoľvek druhu, stavebný odpad  akéhokoľvek druhu, horúci popol, výbušné, či vysoko horľavé látky, odpadové pneumatiky, akumulátory,  batérie a akékoľvek komponenty z motorových vozidiel, či iných strojov, textil, elektroodpad, objemné  predmety všetkého druhu, priemyselný odpad z obchodnej činnosti, kyseliny, zásady, kvapalné látky, autobatérie, iné batérie, zdraviu škodlivý odpad z potravinových výrobní, z predajní mäsa,  zo zdravotníckych zariadení a ďalšie, ktorých odvoz musia zabezpečiť fyzické a právnické osoby vlastnými alebo objednanými dopravnými prostriedkami za dodržania prísnych bezpečnostných a hygienických predpisov na miesto zneškodnenia odpadu.
(7) Zakazuje sa vyberať zo zberných nádob a veľkokapacitných kontajnerov odpad v nich uložený na iný účel  ako jeho zneškodnenie.
(8) Zberné nádoby sa nesmú preplňovať, po uložení odpadu sa musia uzatvárať.
(9) Ukladať alebo sypať odpad do iných nádob ako pridelených, ako aj mimo nich je zakázané.
      Právnická osoba a fyzická osoba podnikateľ je povinná pred začatím činnosti požiadať obec 
      o zabezpečenie odvozu KO. 
(10)Obec pre potreby zberu zmesového KO a BRKO zabezpečuje predaj zberných nádob v   objeme 110 l a 120l, za nákupnú cenu.

Odvoz KO
Komunálny odpad je riadne pripravený k odvozu, ak:
a) je riadnym spôsobom uložený (umiestený) v uzavretých a na tento účel určených nepoškodených zberných nádobách a obaloch
b) pre pracovníkov zbernej spoločnosti je umožnený bezpečný a bezproblémový prístup k zberným nádobám a obalom,
c) sú zberné nádoby, umiestnené v súlade s Čl. 5 tohto VZN,
d) nie je obsah nádoby mechanicky spriečený, zlepený, zamrznutý, alebo naopak veľmi    horúci,
e) zberná nádoba nie je preťažená nad rámec svojich konštrukčných charakteristík.
(1) Pôvodca (držiteľ) odpadu je povinný dbať na to, aby KO bol na odvoz riadne pripravený, aby   boli umožnené všetky práce spojené s odvozom a bolo zabezpečené riadne uloženie odpadu.
(2) Ak nie je KO riadne pripravený na odvoz, alebo obsahuje zložky odpadu, ktoré do danej zbernej nádoby nepatria, zmluvná zberná spoločnosť môže vývoz takéhoto odpadu odmietnuť. Pričom zmluvná zberná spoločnosť o dôvodoch odmietnutia vývozu takéhoto odpadu informuje obec.
(3) Vlastník, nájomca, užívateľ alebo správca nehnuteľnosti (pôvodný pôvodca, či držiteľ odpadu), ktorého odpad nebol podľa ods. 2 vyvezený, je povinný nevhodný obsah zbernej nádoby na svoje náklady zosúladiť so zákonom a týmto VZN a odpad mu bude zbernou spoločnosťou vyvezený pri ďalšom  vývoze, prípadne môže odpad vo svojom mene a na vlastné náklady vyviesť na zberný dvor. Informácie o otváracích hodinách zberného dvora možno nájsť na www.obecsap.eu
(4) Zmluvný partner je povinný:
a) po vyprázdnení zberných nádob zanechať čisté stojisko,
b) dodržiavať cyklus vývozu, aby nedochádzalo k preplňovaniu zberných nádob a kumulovaniu nadmerného množstva odpadu

Umiestnenie zberných nádob
(1) Vlastník, nájomca, užívateľ, či správca nehnuteľnosti (pôvodný pôvodca, či držiteľ odpadu) je povinný 
vo svojom mene a na vlastné náklady zriadiť vyhradené miesto (ďalej „stojisko") pre svoje zberné nádoby a obaly na odpad tak, aby neobmedzovali, neohrozovali, ani iným nevhodným spôsobom nenarúšali verejný poriadok, bezpečnosť i plynulosť cestnej premávky, a ich obsah bol zabezpečený proti poveternostným vplyvom, či roznášaniu zverou.
(2) Vlastník, nájomca, užívateľ, či správca nehnuteľnosti (pôvodný pôvodca, či držiteľ odpadu) je povinný dodržiavať hygienické a estetické podmienky a dbať hlavne na to, aby:
a) bol k zberným nádobám za účelom odvozu zabezpečený ľahký a dostatočne široký prístup,
b) nebol rušený vzhľad okolia a aby manipulácia so zbernými nádobami nespôsobovala prekročenie prípustnej hranice hlučnosti,
c) nádoby neboli umiestnené na náveternej strane v blízkosti okien, detských ihrísk, frekventovaných miest a pod.,
d) nádoby neboli umiestnené trvalo na chodníku, komunikácii alebo parkovisku.
(3) Vlastník, nájomca, užívateľ, či správca nehnuteľnosti (pôvodný pôvodca, či držiteľ odpadu)
je povinný udržiavať v okolí stojiska zberných nádob poriadok a čistotu.
Nakladanie s drobným stavebným odpadom
(1) Drobný stavebný odpad - je odpad z bežných udržiavacích prác a patria sem v malom množstve zmesi betónu, omietok, tehál, obkladačiek, dlaždíc a keramiky.
(2) Zber DSO sa uskutočňuje formou množstvového zberu v objeme do 450 kg na osobu a rok, výlučne na zbernom dvore. Poplatok za uloženie a zneškodnenie DSO uhradí pôvodný pôvodca, či držiteľ odpadu do pokladne obce v zmysle „VZN Obce Sap o miestnom poplatku za vývoz KO a DSO.
(3) V prípade, že stavebník (pôvodný pôvodca, či držiteľ stavebného odpadu) potrebuje uložiť a zneškodniť väčšie množstvo stavebného odpadu, ako je uvedené v Čl.6, ods. 2. VZN, je povinný likvidovať tento odpad vo svojom vlastnom mene, na svoje náklady a výhradne prostredníctvom na tento účel oprávnenej právnickej osoby.
(4) Stavebný odpad, ktorý nie je DSO (napr. strešná krytina), je povinný jeho pôvodca alebo držiteľ zneškodniť uložením na skládke zbernej spoločnosti dokladom preukázateľným spôsobom.
(5) Držitelia tohto odpadu sú povinní odpad pred jeho vývozom a zneškodnením zhromažďovať spôsobom, ktorý je bezpečný a neznečisťuje zložky životného prostredia (voda, pôda, zeleň, ovzdušie), mimo verejných priestranstiev alebo na verejnom priestranstve len na nevyhnutný čas s písomným súhlasom obce.
Spôsob zberu objemného odpadu
(1) Objemný odpad predstavujú KO, ktoré svojou veľkosťou nevojdú do bežne používanej nádoby na zmesový odpad. Je to hlavne nábytok, koberce, staré okná, dvere, nádoby, sanitárna keramika a pod.. Do veľkokapacitných kontajneroch určených na objemný odpad je zakázané ukladať odpad podliehajúci triedenému zberu (najmä lístie, tráva, konáre, papier, sklo, kovový a elektroodpad, pneumatiky a pod.)
(2) Zhromažďovanie a preprava objemného odpadu sa uskutočňuje 1x ročne. Pre tento účel obec zabezpečí u zmluvného partnera termín zberu objemového odpadu.
(3) Obec zabezpečí informovanosť občanov o zbere objemného odpadu v dostatočnom časovom predstihu osobitným oznamom (miestnym rozhlasom a na webovej stránke obce). V informácii uvedie najmä termín, v ktorom bude veľkokapacitný kontajner rozmiestnený, druhy odpadu, pre ktorý sú určené a miesta uloženia.
(4) Na odvoz objemného odpadu si môže občan aj individuálne objednať u zmluvného partnera obce za odplatu veľkokapacitný kontajner.

Spôsob zberu odpadu z domácností s obsahom nebezpečných látok
(1) Jednotlivé zložky KO z domácností s obsahom škodlivých látok (nebezpečný odpad) je povinný pôvodný pôvodca vytrieďovať z KO a zabezpečiť ich dočasné bezpečné zhromaždenie.
(2) Do skupiny odpadov z domácností s obsahom škodlivých látok patrí: rozpúšťadlá, farby, lepidlá, živice, laky, kyseliny, zásady, fotochemické látky, pesticídy, detergenty (pracie prášky, čistiace prostriedky), handry znečistené olejom, farbami, obaly znečistené nebezpečnými látkami, motorové a mazacie oleje a pod.
(3) Odpad z domácností s obsahom škodlivých látok je zakázané ukladať do zberných nádob alebo vedľa nich a na verejné priestranstvá obce.
(4) Občania môžu odpad s obsahom škodlivých látok doviezť priamo na zberný dvor spoločnosti obce Sap.

Triedený zber zložiek komunálneho odpadu
ČI. 4
Elektroodpad z domácností
(1) Na elektroodpad z domácností sa vzťahuje rozšírená zodpovednosť výrobcov, ktorí sú povinní zabezpečiť na vlastné náklady individuálne alebo kolektívne nakladanie s elektroodpadom.
(2) Medzi elektroodpady patria: napr. televízory, rádiá, počítačová, kancelárska a telekomunikačná technika, videá, diskmany, digitálne hodinky, variče, ohrievače, kávovary, práčky, elektromotory, ručné elektrické náradie, žiarivky atď.
(3) V obci je vykonávaný mobilný zber elektroodpadu 1x ročne  do pristaveného veľkokapacitného kontajneru.
(4) Elektroodpad z domácností môže pôvodca odpadu odovzdať na zbernom dvore spoločnosti  alebo prostredníctvom spätného zberu elektroodpadu distribútorovi elektrozariadení (pri predaji nového elektrozariadenia na výmennom základe kus za kus).
(5) Elektroodpad je zakázané odovzdať iným subjektom, ako ustanovuje toto nariadenie, napr. pouličným výkupcom.
(6) Elektroodpad je zakázané rozoberať a ukladať do nádob určených na zber iných druhov odpadov, alebo ukladať vedľa nich, ako aj elektroodpady ukladať na verejné priestranstvá obce.
Odpady z obalov a odpady z neobalových výrobkov zbieraných spolu s obalmi
(1) Patria sem výrobky, ktoré sa používajú na balenie tovaru, jeho ochranu, manipuláciu s ním, dodávanie a prezentáciu, od surovín po výrobky, od výrobcu po používateľa alebo spotrebiteľa.
(2) Obec má uzavretú zmluvu so zberovou spoločnosťou a s organizáciou zodpovednosti výrobcov pre obaly a neobalové výrobky, s ktorou má uzavretú zmluvu aj zberová spoločnosť.
(3) Zber odpadov z obalov a neobalových výrobkov vykonáva v zmysle harmonogramu zberu príslušná zberová spoločnosť.
(4) Zakazuje sa odovzdať odpady z obalov a neobalových výrobkov iným subjektom (napr. pouliční zberači a pod.), ktorí nemajú uzatvorenú zmluvu na vykonávanie tejto činnosti s obcou a príslušnou organizáciou zodpovednosti výrobcov.
(5) Informačnú kampaň pre občanov zabezpečuje príslušná organizácia zodpovednosti výrobcov, s ktorou má obec uzavretú zmluvu.
(6) Pôvodcovia odpadu môžu obaly a neobalové výrobky bezodplatne odovzdať na zbernom    dvore 
(7) Odpady z obalov a neobalových výrobkov:
a.) Papier a lepenka - na území obce je zabezpečený zber papiera a lepenky  v dvojmesačných intervaloch.
         	Patria sem: noviny, časopisy, zošity, knihy, listy, kancelársky papier, papierové vrecká, lepenka, krabice   z tvrdého papiera, kartón, obálky, letáky, katalógy, telefónne zoznamy, plagáty, pohľadnice, zakladače,  baliaci a krepový papier, papierový obal a pod.  z tvrdého papiera, kartón, obálky, letáky, katalógy,  telefónne zoznamy, plagáty, pohľadnice, zakladače, baliaci a krepový papier, papierový obal a pod.
             Nepatria sem: umelohmotné obaly, vrstvené obaly, voskový papier, papier s hliníkovou
	fóliou   
b.) Plasty, kovy, kompozity – v rámci triedeného zberu sa zbierajú prostredníctvom 120 l vriec. Zber odpadov prostredníctvom vriec zabezpečuje podľa harmonogramu zberu príslušná zberová spoločnosť  1x mesačne.
       Patria sem: polypropylén - PP, polyetylén - PE, to znamená: vedrá, vrchnáky z vedier, rôzne plastové nádoby, lavór, plastové domáce pomôcky - náradia, prepravky, bandasky, polypropylénové fľaše (kečup), 
· PET flaše
· kovy: kovové vrchnáky z fliaš a pohárov, kovové tuby od plást, kovové súčiastky, drôty a káble (bez bužírky), starý riad, obaly zo sprejov, hliníkový obal, konzervy, oceľové plechovky a pod.
· kompozity: viacvrstvové obaly z mlieka, smotany, ovocných štiav a džúsov, vína a 
	avivážnych prostriedkov.
Nepatria sem: plasty: znečistené obaly chemikáliami a olejmi, viacvrstvové obaly, hrubo znečistené plasty (zeminou, farbami), podlahové krytiny, guma, molitan a pod.
· kovy: hrubo znečistené zvyškami jedla, farbami a rôznymi chemickými látkami.
· kompozity: viacvrstvové obaly od kávy, vreckových polievok, znečistené kompozitné obaly.
	Väčšie kusy plastového odpadu a kovového odpadu je vhodné odovzdať na zbernom dvore resp. počkať na zber objemného odpadu.
c.) Odpady zo skla - triedia sa spoločne do zelených nádob rozmiestnených v katastrálnom    
území obce. Ich vyprázdňovanie a vývoz je zabezpečovaný zmluvne zberovou spoločnosťou podľa harmonogramu 1 x mesačne.
       -     Patria sem: sklenené fľaše, nádoby, obaly a predmety zo skla, poháre, fľaštičky od   
             kozmetiky, črepy,   okenné sklo, sklo z okuliarov a pod.
		        Nepatria sem: vrchnáky, korky, gumy, porcelán, keramika, zrkadlá, drôtové sklo, fľaše z   
             umelej hmoty, časti uzáverov fliaš, žiarovka, žiarivka a pod. 
   
Použité prenosné batérie a akumulátory a automobilové batérie a akumulátory
(1) Použité prenosné batérie a akumulátory možno zbierať len oddelene od ostatných druhov odpadov s výnimkou prípadu, ak sú súčasťou elektroodpadu, alebo starého vozidla, keď sa zbierajú spolu s týmto odpadom.
(2) Je zakázané ukladať použité batérie a akumulátory do zberných nádob na KO alebo nádob určených na triedený zber odpadu.
(3) Pôvodcovia odpadu môžu použité prenosné batérie a akumulátory bezodplatne odovzdať na zbernom dvore .
(4) Občania môžu batérie a akumulátory bezplatne odovzdať distribútorom prostredníctvom spätného odberu priamo na predajných miestach batérii a akumulátorov.
(5) Zakazuje sa odovzdať použité batérie a akumulátory iným subjektom (napr. pouliční zberači a pod.), ktorí nemajú uzatvorenú zmluvu na vykonávanie tejto činnosti s obcou.
(6) Obec zabezpečí informovanosť občanov o zbere akumulátorov a automobilové batérie v dostatočnom časovom predstihu osobitným oznamom (miestnym rozhlasom a na webovej stránke obce).
Veterinárne lieky a humánne lieky nespotrebované fyzickými osobami a zdravotnícke pomôcky
(1) Veterinárne lieky a humánne lieky nespotrebované fyzickými osobami je potrebné odovzdávať do verejných lekární, ktoré sú povinné ich zhromažďovať.
(2) Nespotrebované lieky je zakázané vhadzovať do nádob na KO a do nádob určených na triedené zložky KO alebo ukladať vedľa týchto nádob alebo ukladať na verejné priestranstvá obce.
Jedlé oleje a tuky z domácností
(1) Zaradujú sa k vedľajším živočíšnym produktom.
(2) 0bčania majú možnosť odpadové jedlé oleje a tuky bezplatne  odovzdať do určenej nádoby na zbernom dvore.
(3) Odpadové jedlé oleje a tuky je zakázané vhadzovať do nádob na KO a do nádob určených na triedené zložky KO alebo ukladať vedľa týchto nádob alebo ukladať na verejné priestranstvá obce.
(4) Odpadové jedlé oleje a tuky sa odovzdávajú v pôvodných plastových fľašiach od olejov prípadne v PET fľašiach s funkčným uzáverom, ktoré si občania zabezpečujú samostatne.


Biologicky rozložiteľný kuchynský odpad okrem toho, ktorého pôvodcom je fyzická osoba -
podnikateľ a právnická osoba, ktorá prevádzkuje zariadenie spoločného stravovania

(1) Medzi biologicky rozložiteľný kuchynský a reštauračný odpad z domácností patria: šupy z čistenia zeleniny a ovocia, kávové a čajové zvyšky, vaječné škrupiny, starý chlieb, zvyšky jedla, škrupinky z orecha, papierové vrecká znečistené zeleninou, ovocím, maslom, džemom, potraviny po záručnej dobe alebo inak znehodnotené, použité papierové vreckovky a servítky a v malom množstve aj triesky, hnedá lepenka, nespracované zostatky surovín, neskonzumované zostatky pokrmov a potravín rastlinného ale i živočíšneho pôvodu.
(2) Je zakázané biologicky rozložiteľný kuchynský odpad vhadzovať do nádob na KO a do nádob
     určených na triedené zložky KO alebo ukladať vedľa týchto nádob alebo ukladať na verejné         
      priestranstvá obce.
(3) Obec na základe individuálnej žiadosti umožní tomu, kto vykonáva zber, prepravu, zhodnotenie a zneškodnenie biologicky rozložiteľného kuchynského a reštauračného odpadu pre prevádzkovateľa kuchyne, na jeho náklady zaviesť a prevádzkovať systém triedeného zberu biologicky rozložiteľného kuchynského a reštauračného odpadu. Náklady na tento zber nie sú zahrnuté v miestnom poplatku za komunálne odpady a drobné stavebné odpady. Výška poplatku za zber, prepravu a zneškodnenie biologicky rozložiteľného kuchynského odpadu sa určuje na základe skutočných nákladov obce za nakladanie s týmto odpadom v prospech tejto kategórie pôvodných pôvodcov (držiteľov) odpadu a bude zmluvne dohodnutá podľa záujmu konkrétneho pôvodcu.
(4)  Na zber biologicky rozložiteľného kuchynského odpadu od obyvateľov obce, obec zabezpečí zberové kapacity v jednotkách objemu dostupné pre každého obyvateľa obce počas jedného kalendárneho roka s minimálnym objemom 250 l, cca 5 litrová nádoba resp. vrecia na týždeň pre jedného obyvateľa. Frekvencia odvozu je 1x týždenne.

Nakladanie s biologicky rozložiteľným kuchynským a reštauračným odpadom od prevádzkovateľa kuchyne
(1) Za nakladanie s biologicky rozložiteľným kuchynským a reštauračným odpadom od prevádzkovateľa kuchyne je zodpovedný prevádzkovateľ kuchyne.
(2) Prevádzkovateľ kuchyne je povinný :
a) zaviesť a zabezpečovať vykonávanie triedeného zberu pre biologicky rozložiteľný kuchynský odpad a reštauračný odpad, ktorého je pôvodcom.
b) Informovať obec o spôsobe vykonávania triedeného zberu biologicky rozložiteľného kuchynského odpadu a reštauračného odpadu, ktorého je pôvodcom
(3) Prevádzkovateľovi kuchyne sa zakazuje :
a) ukladať biologicky rozložiteľný kuchynský a reštauračný odpad do nádob určených obcou na zber komunálneho odpadu, na iné miesta, než na to určené alebo ho spaľovať,
b) používať drviče biologicky rozložiteľného kuchynského a reštauračného odpadu napojené na verejnú kanalizáciu. Uvedený zákaz sa neuplatní, ak vlastník verejnej kanalizácie, do ktorej sa tento odpad vypúšťa, s používaním drviča súhlasí a používanie drviča je upravené v zmluve o odvádzaní odpadových vôd uzavretej podľa osobitného predpisu,
c) zbaviť sa použitých jedlých olejov a tukov vypúšťaním do kanalizácie.
(4) Frekvencia zberu musí zohľadňovať teploty prostredia (leto/zima), pričom v letnom období frekvencia zberu musí byť vyššia . (v lete je frekvencia vývozu max. 1x za 7 dní, v zime max. 1x za 14 dní)
Biologicky rozložiteľné odpady zo záhrad a parkov vrátane odpadu z cintorínov
(1) Medzi zelený odpad patria: kvety, tráva, lístie, drevný odpad zo strihania a orezávania krovín a stromov, vypletá burina, pozberové zvyšky z pestovania, zhnité ovocie a zelenina, piliny, drevná štiepka, hobliny, drevný popol. Nepatria sem zvyšky varených jedál, zvyšky mäsa a výrobky z neho, mlieko a mliečné výrobky, výrobky z vajec, kosti, kosti a zvyšky z drevotriesky, lakovaného a natieraného dreva, chlieb a iné pekárske výrobky, biologické odpady z drobnochovu – výkaly, podstielka, zvyšky potravy, srsť z vyčesávania zvierat, uhynuté zvieratá a zvyšky zo zabíjačky.
(2) Na účel zabezpečenia triedeného zberu BRKO zo záhrad FO, obec zabezpečí hrubé plastové vrecia na kompost v individuálnej bytovej zástavbe, kde budú obyvatelia kompostovať vyprodukovaný biologicky rozložiteľný odpad. FO ktoré majú vytvorené podmienky na zhodnotenie BROKO môžu prednostne zabezpečiť jeho zhodnotenie kompostovaním  v kompostovacom zásobníku. Biologicky rozložiteľný odpad sa zbiera 1x  za 14 dní v mesiacoch apríl až október  a 1x za 30 dní v mesiacoch november až marec.
(3) Konáre, kmene stromov, kríky, viničné prútie je možné dvakrát ročne odovzdať v rámci sezónneho zberu biologicky rozložiteľného komunálneho odpadu na jar (marec) a na jeseň (november) podľa určeného harmonogramu zberu. Termíny a organizačné pokyny zabezpečenia zberu obec uvedie v ozname,  ktorý zverejní na webovom sídle obce  a spôsobom v obci obvyklým. Biologicky rozložiteľný odpad musí byť pred zberom upravený nasledovne: 
a) drevná hmota alebo viničné prúty posekané, popílené na malé časti v max. dĺžke 1 m a   
pevne zviazané,
b) lístie uložené vo vreci, 
c) vyložený na verejné priestranstvo najskôr deň pred dňom vývozu a najneskôr do 13.00 hod.   
    v deň vývozu.
(4) Fyzické osoby majú možnosť odovzdať biologicky rozložiteľný komunálny odpad zo záhrad   
      počas celého roka na zbernom dvore.
(5) Biologicky rozložiteľný odpad z pozemkov právnických osôb nie je komunálnym odpadom.    
	Nakladanie  s týmto odpadom zabezpečuje vlastník pozemku na vlastné náklady u zmluvného
      partnera obce. 
(6) Zber, prepravu a zhodnotenie biologicky rozložiteľného komunálneho odpadu vznikajúceho pri údržbe verejnej zelene vrátane parkov a cintorínov, z pozemkov obcí, zabezpečuje  obec. Zhodnocovanie biologicky rozložiteľného odpadu kompostovaním prebieha u oprávneného subjektu v zmysle zákona o odpadoch
(7) Je možné vykonávať v IBV tzv. v rodinných domoch spoločný zber BRO z kuchyne a BRKO zo záhrad,  pri podmienke, že celým vyzbieraným objemom treba nakladať ako s materiálom kategórie 3, ktorý musí prejsť pred ďalším zhodnotením tzv. hygienizáciou
(8) Biologicky rozložiteľný odpad (tzv. zelený biologicky rozložiteľný odpad) je zakázané vhadzovať do nádob na KO a do nádob určených na triedené zložky KO alebo ukladať vedľa týchto nádob alebo ukladať na verejné priestranstvá obce alebo spaľovať.
Textil
(1) Pod textilom vhodným na zber sa rozumie:
a) čisté a suché šatstvo (všetky druhy odevov, prikrývky, deky, posteľná bielizeň),
b) topánky (topánky iba v pároch, nezničené),
c) doplnky k oblečeniu (čiapky, šále),
d) prípadne iné druhy textilu, ak tak obec ustanoví.
(2) Zber textilu, odevov a obuvi prebieha celoročne do označených špeciálnych kontajnerov, ktoré sú umiestnené na určených miestach v obci.
(3) Kontajnery sú vlastníctvom zmluvného partnera obce, ktorý zodpovedá za ich údržbu a vyprázdňovanie.
(4) Interval vývozov kontajnerov na šatstvo je jedenkrát mesačne, resp. na základe požiadavky obce zmluvnému partnerovi o vyprázdnenie kontajnerov.
(5) Obec s cieľom predchádzania vzniku textilného odpadu pri jeho zbere na požiadanie spolupracuje tiež s neziskovými charitatívnymi organizáciami. Obec zabezpečí informovanosť občanov o tejto forme zberu v dostatočnom časovom predstihu osobitným oznamom (miestnym rozhlasom, na webovej stránke obce)
Odpadové pneumatiky
(1) Konečný používateľ pneumatiky je povinný pneumatiku po tom, ako sa stala odpadovou 
       pneumatikou, odovzdať: 
a.) distribútorovi pneumatík okrem odpadových pneumatík umiestnených na kolesách starého vozidla odovzdaného osobe oprávnenej na zber starých vozidiel alebo spracovateľovi starých vozidiel,
b.) bezplatne na zbernom mieste určenom Obcou Sap a to 2x ročne podľa oznamu obce.
(2) Obec odoberie bezplatne odpadové pneumatiky len od fyzických osôb, ktoré sú poplatníkmi 
	miestneho poplatku za KO a DSO v Obci Sap v množstve 4 ks /ročne.
(3)  Zakazuje sa ukladať odpadové pneumatiky:
a) do zberných nádob určených na zber KO alebo vedľa nich,
b) do veľkokapacitných kontajnerov určených na zber objemného odpadu,
c) na verejné priestranstvá.
Prevádzkovanie zberného dvora
(1) Obec prevádzkuje zberný dvor na území obce.
(2)  Občania môžu KO a triedené zložky KO odovzdať na zbernom dvore  každý piatok od 7:00 do 
      17:00 hod.


Spôsob nahlasovania nezákonne umiestneného odpadu
ČI. 5
Nahlasovanie odpadu umiestneného v rozpore so zákonom o odpadoch
(1) Oznámiť umiestnenie odpadu na nehnuteľnosti, ktoré je v rozpore so zákonom o odpadoch, môže akákoľvek fyzická osoba alebo právnická osoba príslušnému orgánu štátnej správy odpadového hospodárstva alebo obci.
(2) Oznámiť nezákonné umiestnenie odpadu je možné ústne na obecný úrad alebo písomne na adresu Obec Sap, 930 06 Sap 48, e-mailom obecsap@obecsap.eu  alebo telefonicky na čísle +421 31 5549206.
(3) Vlastník, správca alebo nájomca nehnuteľnosti je povinný bezodkladne po zistení, že na jeho nehnuteľnosti bol nezákonne umiestnený odpad, oznámiť túto skutočnosť príslušnému orgánu štátnej správy odpadového hospodárstva.
Výkon štátnej správy
(1) Obec vo veciach štátnej správy odpadového hospodárstva:
a) prejednáva priestupky v odpadovom hospodárstve (§ 115 ods. 3 písm. a) zákona o odpadoch) a ukladá pokuty za priestupky (§ 115 ods. 2 písm. a) zákona o odpadoch),
b) poskytuje držiteľovi odpadu informácie o umiestnení a činnosti zariadení na nakladanie s odpadmi na území obce.
Priestupky
(1) Priestupku sa dopustí ten, kto:
· koná v rozpore s § 6 ods. 6 zákona č. 79/2015 Z.z. o odpadoch, ( nepredchádza vzniku 
    odpadu, neobmedzuje jeho množstvo, nebezpečné  vlastnosti, nezhodnocuje a    
    nezneškodňuje stanoveným spôsobom ),
· nakladá alebo inak zaobchádza s odpadmi v rozpore so zákonom a týmto VZN a ohrozuje 
    tak zdravie ľudí, či poškodenie životného prostredia,
· uloží odpad na iné miesto než na miesto určené obcou,
· zhodnocuje alebo zneškodňuje odpad v rozpore so zákonom a týmto VZN,
· zneškodňuje, či likviduje odpad spaľovaním (§ 13 písm. g), h) zákona),
· vlastník, správca alebo nájomca nehnuteľnosti si nesplní oznamovaciu povinnosť podľa §15 ods. 2 zákona,
· zmiešava elektroodpad z domácnosti s inými zložkami KO,
· nenaloží s elektroodpadom z domácnosti v súlade so zákonom a týmto VZN ( § 38 ods. 1 zákona),
· nakladá s batériami v rozpore so zákonom a týmto VZN (§ 43 ods. 3 zákona),
        umiestni a uchováva vozidlo tak, že poškodzuje životné prostredie, alebo 
     nezachováva, ale narúša  vzhľad obce (§ 67 ods. 1 zákona),
· nakladá s pneumatikami v rozpore so zákonom a týmto VZN (§ 72 zákona),
           kto nevyužije odpady vznikajúce pri výstavbe a opravách komunikácií v súlade so     
           zákonom (§ 77 ods. 4 zákona), 
· uloží do zbernej nádoby určenej na triedený zber iný druh odpadu ako ten, pre ktorý je zberná nádoba určená (§ 81 ods. 6 písm. a) zákona),
· neukladá oddelene vyzbierané zložky komunálneho odpadu, na ktoré sa uplatňuje rozšírená zodpovednosť výrobcov, a vytriedený biologicky rozložiteľný komunálny odpad na skládku odpadov, okrem nezhodnotiteľných odpadov po dotriedení (§ 81 ods. 6 písm. b) zákona), pôvodný pôvodca (držiteľ) KO nevykonáva triedenia a nakladá s odpadmi v rozpore so zákonom a týmto VZN (§ 81 ods. 9 zákona),
· vykonáva zber odpadov na území obce bez oprávnenia (§ 81 ods. 13 zákona), prevádzkovateľ kuchyne, pôvodca, držiteľ, ako aj ten kto nakladá s odpadmi neposkytne obcou požadované úplné a pravdivé informácie o nakladaní s odpadmi (§ 81 ods. 17 zákona), nakladá s iným ako komunálnym odpadom v rozpore s § 12 ods. 6 zákona, od pôvodného pôvodcu (držiteľa) prevzal odpad a naloží s ním v rozpore so zákonom a týmto VZN (§ 14 ods. 6 zákona),
· bol určený na nakladanie s nezákonne umiestneným odpadom a nesplní si povinnosť zhodnotiť alebo zneškodniť tento odpad (§ 15 ods. 13 zákona),
· nakladá s nebezpečnými odpadmi v rozpore s § 25 zákona,
· [bookmark: bookmark6]nakladá s elektroodpadom v rozpore s § 38 ods. 1,zákona a týmto VZN nakladá s použitými batériami a akumulátormi v rozpore s § 49 zákona a týmto VZN, rozoberá a nakladá so starými vozidlami v rozpore s § 62 ods. 6 zákona a týmto VZN. ako držiteľ starého vozidla bezodkladne nezabezpečí odovzdanie starého vozidla osobe vykonávajúcej zber starých vozidiel alebo spracovateľovi starých vozidiel (§ 63 ods. 1 zákona), zmiešava odpadové oleje s inými druhmi odpadov, či látkami, čím zabráni ich regenerácii a recyklácii (§ 76 ods. 4 zákona),
· [bookmark: bookmark7]nakladá s odpadovými olejmi v rozpore s § 76 ods. 9,zákona,
· vykoná cezhraničný pohyb odpadov v rozpore so siedmou časťou zákona (§ 84 až 88).
· Priestupky podľa odseku 1 písm. a) až r) prejednáva obec, ktorá môže uložiť pokutu až do výšky 1500.- EUR. Výnosy z pokút uložených za priestupky sú príjmom rozpočtu obce.
(2) Za porušenie ustanovení tohto VZN možno v blokovom konaní uložiť pokutu do výšky 33.- EUR (§ 13 ods. 1 a § 46 zákona č. 372/1990 Zb. o priestupkoch).
(3) Obec môže uložiť právnickej osobe alebo fyzickej osobe oprávnenej na podnikanie pokutu za správne delikty až do výšky 6.638.- €, ak poruší povinnosti vyplývajúce z tohto VZN (§ 27b ods. 1 písm. a) a ods. 2 zákona č. 369/1990 Zb. o obecnom zriadení).
(4) Na priestupky a ich prejednávanie sa vzťahujú všeobecné právne predpisy a to § 115 zákona o odpadoch a zákon č. 372/1990 Zb. o priestupkoch v znení neskorších predpisov.
Spoločné a záverečné ustanovenia
ČI. 6
Spoločné ustanovenie
(1) Podrobnosti určovania miestneho poplatku za zber, prepravu a zneškodňovanie KO a DSO, ktoré vznikli na území obce, sú upravené vo VZN Obce Sap o miestnom poplatku za komunálne odpady a drobné stavebné odpady.
(2) Dodržiavanie tohto VZN kontrolujú:
a) starosta obce,
b) poslanci obecného zastupiteľstva,
c) poverení pracovníci obecného úradu.
Záverečné ustanovenie
(1) Toto VZN schválilo obecné zastupiteľstvo na svojom zasadnutí dňa .....................
(2) Dňom účinnosti tohto VZN sa ruší VZN obce Sap č. 1/2016.
(3) Toto VZN nadobúda účinnosť dňa .......................


Návrh VZN 
- vyvesený na úradnej tabuli obce dňa 11.06.2021
- zverejnený na webovom sídle obce dňa 11.06.2021
[bookmark: _GoBack]- zvesený dňa ..........................

